# 统编小学教材古诗文合集（2024.4最新修订）

来源：网络 作者：空谷幽兰 更新时间：2024-06-26

*统编版小学语文教材古诗文合集（修订版）一年级上册【课文】江南汉乐府江南可采莲，莲叶何田田。鱼戏莲叶间。鱼戏莲叶东，鱼戏莲叶西，鱼戏莲叶南，鱼戏莲叶北。6画[唐]王维远看山有色，近听水无声。春去花还在，人来鸟不惊。【日积月累】1.咏鹅[唐]骆...*

统编版小学语文教材古诗文

合集（修订版）

一年级上册

【课文】

江南

汉乐府

江南可采莲，莲叶何田田。

鱼戏莲叶间。

鱼戏莲叶东，鱼戏莲叶西，鱼戏莲叶南，鱼戏莲叶北。

6画

[唐]王维

远看山有色，近听水无声。

春去花还在，人来鸟不惊。

【日积月累】

1.咏鹅

[唐]骆宾王

鹅，鹅，鹅，曲项向天歌。

白毛浮绿水，红掌拨清波。

2.悯农（其二）

[唐]李绅

锄禾日当午，汗滴禾下土。

谁知盘中餐，粒粒皆辛苦。

3.古朗月行（节选）

[唐]李白

小时不识月，呼作白玉盘。

又疑瑶台镜，飞在青云端。

4.风

[唐]李峤

解落三秋叶，能开二月花。

过江千尺浪，入竹万竿斜。

一年级下册

【课文】

静夜思

[唐]李白

床前明月光，疑是地上霜。

举头望明月，低头思故乡。

12-1

池上

[唐]白居易

小娃撑小艇，偷采白莲回。

不解藏踪迹，浮萍一道开。

12-2

小池

[宋]杨万里

泉眼无声惜细流，树阴照水爱晴柔。小荷才露尖尖角，早有蜻蜓立上头。

【日积月累】

1.春晓

[唐]孟浩然

春眠不觉晓，处处闻啼鸟。

夜来风雨声，花落知多少。

2.赠汪伦

[唐]李白

李白乘舟将欲行，忽闻岸上踏歌声。

桃花潭水深千尺，不及汪伦送我情。

3.寻隐者不遇

[唐]贾岛

松下问童子，言师采药去。

只在此山中，云深不知处。

4.画鸡

[明]唐寅

头上红冠不用裁，满身雪白走将来。

平生不敢轻言语，一叫千门万户开。

二年级上册

【课文】

8-1

登鹳雀楼

[唐]王之涣

白日依山尽，黄河入海流。

欲穷千里目，更上一层楼。

8-2

望庐山瀑布

[唐]李白

日照香炉生紫烟，遥看瀑布挂前川。

飞流直下三千尺。疑是银河落九天。

18-1

夜宿山寺

[唐]李白

危楼高百尺，手可摘星辰。

不敢高声语，恐惊天上人。

18-2

敕勒歌

北朝民歌

敕勒川，阴山下，天似穹庐，笼盖四野。

天苍苍，野茫茫，风吹草低见牛羊。

【日积月累】

1.梅花

[宋]王安石

墙角数枝梅，凌寒独自开。

遥知不是雪，为有暗香来。

2.小儿垂钓

[唐]胡令能

蓬头稚子学垂纶，侧坐莓苔草映身。

路人借问遥招手，怕得鱼惊不应人。

3.江雪

[唐]柳宗元

千山鸟飞绝，万径人踪灭。

孤舟蓑笠翁，独钓寒江雪。

二年级下册

【课文】

1-1

村居

[清]高鼎

草长莺飞二月天，拂堤杨柳醉春烟。

儿童散学归来早，忙趁东风放纸鸢。

1-2

咏柳

[唐]贺知章

碧玉妆成一树高，万条垂下绿丝绦。

不知细叶谁裁出，二月春风似剪刀。

15-1

晓出净慈寺送林子方

[宋]杨万里

毕竟西湖六月中，风光不与四时同。

接天莲叶无穷碧，映日荷花别样红。

15-2

绝句

[唐]杜甫

两个黄鹂鸣翠柳，一行白鹭上青天。

窗含西岭千秋雪，门泊东吴万里船。

【日积月累】

1.赋得古原草送别（节选）

[唐]白居易

离离原上草，一岁一枯荣。

野火烧不尽，春风吹又生。

2.悯农（其一）

[唐]李绅

春种一粒粟，秋收万颗子。

四海无闲田，农夫犹饿死。

3.舟夜书所见

[清]查慎行

月黑见渔灯，孤光一点萤。

微微风簇浪，散作满河星。

三年级上册

【课文】

4-1

山行

[唐]杜牧

远上寒山石径斜，白云生处有人家。

停车坐爱枫林晚。霜叶红于二月花。

4-2

赠刘景文

[宋]苏轼

荷尽已无擎雨盖，菊残犹有傲霜枝。

一年好景君须记，最是橙黄橘绿时。

4-3

夜书所见

[宋]叶绍翁

萧萧梧叶送寒声，江上秋风动客情。

知有儿童挑促织，夜深篱落一灯明。

17-1

望天门山

[唐]李白

天门中断楚江开

碧水东流至此回。

两岸青山相对出。孤帆一片日边来。

17-2

饮湖上初晴后雨

[宋]苏轼

水光潋滟晴方好，山色空蒙雨亦奇。

欲把西湖比西子，淡妆浓抹总相宜。

17-3

望洞庭

[唐]刘禹锡

湖光秋月两相和，潭面无风镜未磨。

遥望洞庭山水翠，白银盘里一青螺。

司马光

群儿戏于庭，一儿登瓮，足跌没水中。众皆弃去，光持石击瓮破之，水迸，儿得活。

【日积月累】

1.所见

[清]袁枚

牧童骑黄牛，歌声振林樾。

意欲捕鸣蝉，忽然闭口立。

2.早发白帝城

[唐]李白

朝辞白帝彩云间，千里江陵一日还。

两岸猿声啼不住，轻舟已过万重山。

3.采莲曲

[唐]王昌龄

荷叶罗裙一色裁，芙蓉向脸两边开。

乱入池中看不见，闻歌始觉有人来。

三年级下册

【课文】

1-1绝句

[唐]杜甫

迟日江山丽，春风花草香。

泥融飞燕子，沙暖睡鸳鸯。

1-2

惠崇春江晚景

[宋]苏轼

竹外桃花三两枝，春江水暖鸭先知。

蒌蒿满地芦芽短，正是河豚欲上时。

1-3

三衢道中

[宋]曾几

梅子黄时日日晴，小溪泛尽却山行。

绿阴不减来时路，添得黄鹂四五声。

守株待兔

宋人有耕者。田中有株。兔走触

株，折颈而死。因释其耒而守株，冀复得兔。兔不可复得，而身为宋国笑。

9-1

元日

[宋]王安石

爆竹声中一岁除，春风送暖入屠苏。

千门万户曈曈日，总把新桃换旧符。

9-2

清明

[唐]杜牧

清明时节雨纷纷，路上行人欲断魂。

借问酒家何处有？

牧童遥指杏花村。

9-3

九月九日忆山东兄弟

[唐]王维

独在异乡为异客，每逢佳节倍思亲。

遥知兄弟登高处，遍插茱萸少一人。

【日积月累】

1.忆江南

[唐]白居易

江南好，风景旧曾谙。日出江花红胜火，春来江水绿如蓝。能不忆江南？

2.滁州西涧

[唐]韦应物

独怜幽草涧边生，上有黄鹂深树鸣。

春潮带雨晚来急，野渡无人舟自横。

3.大林寺桃花

[唐]白居易

人间四月芳菲尽，山寺桃花始盛开。

长恨春归无觅处，不知转入此中来。

四年级上册

【课后练习】

浪淘沙

[唐]刘禹锡

八月涛声吼地来，头高数丈触山回。

须臾却入海门去，卷起沙滩似雪堆。

【课文】

9-1

暮江吟

[唐]白居易

一道残阳铺水中，半江瑟瑟半江红。

可怜九月初三夜，露似真珠月似弓。

9-2

题西林壁

[宋]苏轼

横看成岭侧成峰，远近高低各不同。

不识庐山真面目，只缘身在此山中。

9-3

雪梅

[宋]卢鉞

梅雪争春未肯降，骚人阁笔费评章。

梅须逊雪三分白，雪却输梅一段香。

精卫填海

炎帝之少女，名曰女娃。女娃游于东海，溺而不返，故为精卫，常衔西山之木石，以堙于东海。

21-1

出塞

[唐]王昌龄

秦时明月汉时关，万里长征人未还。

但使龙城飞将在，不教胡马度阴山。

21-2

凉州词

[唐]王

翰

葡萄美酒夜光杯，欲饮琵琶马上催。

醉卧沙场君莫笑，古来征战几人回？

21-3

夏日绝句

[宋]李清照

生当作人杰，死亦为鬼雄。

至今思项羽，不肯过江东。

王戎不取道旁李

王戎七岁，常与诸小儿游。看道边李树多子折枝，诸儿竞走取之，唯戎不动。人问之，答曰：“树在道边而多子，此必苦李。”取之，信然。

【日积月累】

1.鹿柴

[唐]王维

空山不见人，但闻人语响。

返景入深林，复照青苔上。

2.嫦娥

[唐]李商隐

云母屏风烛影深，长河渐落晓星沉。

嫦娥应悔偷灵药，碧海青天夜夜心。

3.别董大

[唐]高适

千里黄云白日曛，北风吹雁雪纷纷。

莫愁前路无知己，天下谁人不识君？

四年级下册

【课文】

1-1四时田园杂兴

[宋]范成大

梅子金黄杏子肥，麦花雪白菜花稀。

日长篱落无人过，惟有蜻蜓蛱蝶飞。

1-2宿新市徐公店

[宋]杨万里

篱落疏疏一径深，树头新绿未成阴。儿童急走追黄蝶，飞入菜花无处寻。

1-3

清平乐·村居

[宋]辛弃疾

茅檐低小，溪上青青草。醉里吴音相媚好，白发谁家翁媪？

大儿锄豆溪东，中儿正织鸡笼，最喜小儿亡赖，溪头卧剥莲蓬。

21-1

芙蓉楼送辛渐

[唐]王昌龄

寒雨连江夜入吴，平明送客楚山孤。

洛阳亲友如相问，一片冰心在玉壶。

21-2

塞下曲

[唐]卢纶

月黑雁飞高，单于夜遁逃。

欲将轻骑逐，大雪满弓刀。

21-3

墨梅

[元]王冕

我家洗砚池头树，朵朵花开淡墨痕。

不要人夸好颜色，只留清气满乾坤。

22-1

囊萤夜读

胤恭勤不倦，博学多通。家贫不常得油，夏月则练囊盛数十萤火以照书，以夜继日焉。

22-2

铁杵成针

磨针溪，在象耳山下。世传李太白读书山中，未成，弃去。过是溪，逢老媪方磨铁杵。问之，曰：“欲作针。”太白感其意，还卒业。

【日积月累】

1.卜算子·咏梅

毛泽东

风雨送春归，飞雪迎春到。

已是悬崖百丈冰，犹有花枝俏。

俏也不争春，只把春来报。

待到山花烂漫时，她在丛中笑。

2.江畔独步寻花

[唐]杜甫

黄师塔前江水东，春光懒困倚微风。

桃花一簇开无主，可爱深红爱浅红？

3.蜂

[唐]罗隐

不论平地与山尖，无限风光尽被占。

采得百花成蜜后，为谁辛苦为谁甜？

4.独坐敬亭山

[唐]李白

众鸟高飞尽，孤云独去闲。

相看两不厌，只有敬亭山。

五年级上册

【课文】

12-1

示儿

[宋]陆游

死去元知万事空，但悲不见九州同。

王师北定中原日，家祭无忘告乃翁。

12-2

题临安邸

[宋]林升

山外青山楼外楼，西湖歌舞几时休？

暖风熏得游人醉，直把杭州作汴州。

12-3

己亥杂诗

[清]龚自珍

九州生气恃风雷，万马齐喑究可哀。

我劝天公重抖擞，不拘一格降人材。

21-1

山居秋暝

[唐]王维

空山新雨后，天气晚来秋。

明月松间照，清泉石上流。

竹喧归浣女，莲动下渔舟。

随意春芳歇，王孙自可留。

21-2

枫桥夜泊

[唐]张继

月落乌啼霜满天，江枫渔火对愁眠。

姑苏城外寒山寺，夜半钟声到客船。

21-3

长相思

[清]纳兰性德

山一程，水一程，身向榆关那畔行，夜深千帐灯。

风一更，雪一更，聒碎乡心梦不成，故园无此声。

古人谈读书

一

敏而好学，不耻下问。

知之为知之，不知为不知，是知也。默而识之，学而不厌，诲人不倦。

——《论语》

二

余常谓读书有三到，谓心到、眼到、口到。心不在此，则眼不看仔细，心眼既不专一，却只漫浪诵读，决不能记，记亦不能久也。三到之中，心到最急。心既到矣，眼口岂不到乎？

——[宋]朱熹

三

盖士人读书，第一要有志，第二要有识，第三要有恒。有志则断不甘为下流；有识则知学问无尽，不敢以一得自足，如河伯之观海，如井蛙之窥天，皆无识者也；有恒者则断无不成之事。此三者缺一不可。

——[清]曾国藩

【日积月累】

1.蝉

[唐]虞世南

垂饮清露，流响出疏桐。

居高声自远，非是藉秋风。

2.乞巧

[唐]林杰

七夕今宵看碧霄，牵牛织女渡河桥。

家家乞巧望秋月，穿尽红丝几万条。

3.渔歌子

[唐]张志和

西塞山前白鹭飞，桃花流水鳜鱼肥。

青箬笠，绿蓑衣，斜风细雨不须归。

4.观书有感

[宋]朱熹

其一

半亩方塘一鉴开，天光云影共徘徊。

问渠那得清如许？为有源头活水来。

其二

昨夜江边春水生，艨冲巨舰一毛轻。

向来枉费推移力，此日中流自在行。

五年级下册

【课文】

1-1

四时田园杂兴

[宋]范成大

昼出耘田夜绩麻，村庄儿女各当家。

童孙未解供耕织，也傍桑阴学种瓜。

1-2

稚子弄冰

[宋]杨万里

稚子金盆脱晓冰，彩丝穿取当银钲。

敲成玉磬穿林响，忽作玻璃碎地声。

1-3

村晚

[宋]雷震

草满池塘水满陂，山衔落日浸寒漪。

牧童归去横牛背，短笛无腔信口吹。

9-1从军行

[唐]王昌龄

青海长云暗雪山，孤城遥望玉门关。

黄沙百战穿金甲，不破楼兰终不还。

9-2

秋夜将晓出篱门迎凉有感

[宋]陆游

三万里河东入海，五千仞岳上摩天。

遗民泪尽胡尘里，南望王师又一年。

9-3闻官军收河南河北

[唐]杜甫

剑外忽传收蓟北，初闻涕泪满衣裳。

却看妻子愁何在，漫卷诗书喜欲狂。

白日放歌须纵酒，青春作伴好还乡。

即从巴峡穿巫峡，便下襄阳向洛阳。

自相矛盾

楚人有鬻盾与矛者，誉之曰：“吾盾之坚，物莫能陷也。”又誉其矛曰：

“吾矛之利，于物无不陷也。”或曰：

“以子之矛陷子之盾，何如？”其人弗能应也。夫不可陷之盾与无不陷之矛，不可同世而立。

杨氏之子

梁国杨氏子九岁，甚聪惠。孔君平诣其父，父不在，乃呼儿出。为设果，果有杨梅。孔指以示儿曰：“此是君家果。”儿应声答曰：“未闻孔雀是夫子家禽。”

【日积月累】

1.游子吟

[唐]孟郊

慈母手中线，游子身上衣。

临行密密缝，意恐迟迟归。

谁言寸草心，报得三春晖。

2.鸟鸣涧

[唐]王维

人闲桂花落，夜静春山空。

月出惊山鸟，时鸣春涧中。

3.凉州词

[唐]王之涣

黄河远上白云间，一片孤城万仞山。

羌笛何须怨杨柳，春风不度玉门关。

4.黄鹤楼送孟浩然之广陵

[唐]李白

故人西辞黄鹤楼，烟花三月下扬州。

孤帆远影碧空尽，唯见长江天际流。

5.乡村四月

[宋]翁卷

绿遍山原白满川，子规声里雨如烟。

乡村四月闲人少，才了蚕桑又插田。

六年级上册

【课文】

3-1

宿建德江

[唐]孟浩然

移舟泊烟渚，日暮客愁新。

野旷天低树，江清月近人。

3-2

六月二十七日望湖楼醉书

[宋]苏轼

黑云翻墨未遮山，白雨跳珠乱入船。

卷地风来忽吹散，望湖楼下水如天。

3-3

西江月·夜行黄沙道中

[宋]辛弃疾

明月别枝惊鹊，清风半夜鸣蝉。稻花香里说丰年，听取蛙声一片。

七八个星天外，两三点雨山前。旧时茅店社林边，路转溪桥忽见。

七律·长征

毛泽东

红军不怕远征难，万水千山只等闲。

五岭逶迤腾细浪，乌蒙磅礴走泥丸。

金沙水拍云崖暖，大渡桥横铁索寒。

更喜岷山千里雪，三军过后尽开颜。

17-1

浪淘沙

[唐]刘禹锡

九曲黄河万里沙，浪淘风簸自天涯。

如今直上银河去，同到牵牛织女家。

17-2

江南春

[唐]杜牧

千里莺啼绿映红，水村山郭酒旗风。

南朝四百八十寺，多少楼台烟雨中。

17-3

书湖阴先生壁

[宋]王安石

茅檐长扫净无苔，花木成畦手自栽。

一水护田将绿绕，两山排闼送青来。

文言文二则

21-1

伯牙鼓琴

伯牙鼓琴，锺子期听之。方鼓琴而志在太山，锺子期曰：“善哉乎鼓琴，巍巍乎若太山。”少选之间而志在流水。锺子期又曰：“善哉乎鼓琴，汤汤乎若

流水。”锺子期死，伯牙破琴绝弦，终

身不复鼓琴，以为世无足复为鼓琴者。

21-2

书戴嵩画牛

蜀中有杜处士，好书画，所宝以数百。有戴嵩《牛》一轴，尤所爱，锦囊玉轴，常以自随。

一日曝书画，有一牧童见之，拊掌大笑，曰：“此画斗牛也，牛斗，力在角，尾搐入两股间，今乃掉尾而斗，谬矣。”处士笑而然之。古语有云：“耕当问奴，织当问婢。”不可改也。

【日积月累】

1.过故人庄

[唐]孟浩然

故人具鸡黍，邀我至田家。

绿树村边合，青山郭外斜。

开轩面场圃，把酒话桑麻。

待到重阳日，还来就菊花。

2.春日

[宋]朱熹

胜日寻芳泗水滨，无边光景一时新。

等闲识得东风面，万紫千红总是春。

3.回乡偶书

[唐]贺知章

少小离家老大回，乡音无改鬓毛衰。

儿童相见不相识，笑问客从何处来。

六年级下册

【课文】

3-1

寒食

[唐]韩翃

春城无处不飞花，寒食东风御柳斜。

日暮汉宫传蜡烛，轻烟散入五侯家。

3-2

迢迢牵牛星

迢迢牵牛星，皎皎河汉女。

纤纤擢素手，札札弄机杼。

终日不成章，泣涕零如雨。

河汉清且浅，相去复几许。

盈盈一水间，脉脉不得语。

3-3

十五夜望月

[唐]王建

中庭地白树栖鸦，冷露无声湿桂花。

今夜月明人尽望，不知秋思落谁家。

10-1

马诗

[唐]李贺

大漠沙如雪，燕山月似钩。

何当金络脑，快走踏清秋。

10-2

石灰吟

[明]于谦

千锤万凿出深山，烈火焚烧若等闲。

粉骨碎身浑不怕，要留清白在人间。

10-3

竹石

[清]郑燮

咬定青山不放松，立根原在破岩中。

千磨万击还坚劲，任尔东西南北风。

文言文二则

14-1

学弈

弈秋，通国之善弈者也。使弈秋诲二人弈，其一人专心致志，惟弈秋之为听；一人虽听之，一心以为有鸿鹄将至，思援弓缴而射之。虽与之俱学，弗若之矣。为是其智弗若与？曰：

非然也。

14-2

两小儿辩日

孔子东游，见两小儿辩斗。问其故。

一儿曰：“我以日始出时去人近，而日中时远也。”

一儿曰：“我以日初出远，而日中时近也。”

一儿曰：“日初出大如车盖，及日中则如盘盂，此不为远者小而近者大乎？”

一儿曰：“日初出沧沧凉凉，及其日中如探汤，此不为近者热而远者凉乎？”

孔子不能决也。

两小儿笑曰：“孰为汝多知乎？”

【日积月累】

长歌行

汉乐府

青青园中葵，朝露待日晞。

阳春布德泽，万物生光辉。

常恐秋节至，焜黄华叶衰。

百川东到海，何时复西归？

少壮不努力，老大徒伤悲！

【古诗词诵读】

1.采薇（节选）

昔我往矣，杨柳依依。

今我来思，雨雪霏霏。

行道迟迟，载渴载饥。

我心伤悲，莫知我哀！

2.送元二使安西[唐]王维

渭城朝雨浥轻尘，客舍青青柳色新。

劝君更尽一杯酒，西出阳关无故人。

3.春夜喜雨

[唐]杜甫

好雨知时节，当春乃发生。

随风潜入夜，润物细无声。

野径云俱黑，江船火独明。

晓看红湿处，花重锦官城。

4.早春呈水部张十八员外

[唐]韩愈

天街小雨润如酥，草色遥看近却无。

最是一年春好处，绝胜烟柳满皇都。

5.江上渔者

[宋]范仲淹

江上往来人，但爱鲈鱼美。

君看一叶舟，出没\*\*里。

6.泊船瓜洲

[宋]王安石

京口瓜洲一水间，钟山只隔数重山。

春风又绿江南岸，明月何时照我还。

7.游园不值

[宋]叶绍翁

应怜屐齿印苍苔，小扣柴扉久不开。

春色满园关不住，一枝红杏出墙来。

8.卜算子·送鲍浩然之浙东

[宋]王观

水是眼波横，山是眉峰聚。欲问行人去那边？眉眼盈盈处。

才始送春归，又送君归去。若到江南赶上春，千万和春住。

9.浣溪沙

[宋]苏轼

游蕲水清泉寺，寺临兰溪，溪水西流。

山下兰芽短浸溪，松间沙路净无泥。萧萧暮雨子规啼。

谁道人生无再少？门前流水尚能西！休将白发唱黄鸡。

10.清平乐

[宋]黄庭坚

春归何处？寂寞无行路。若有人知春去处，唤取归来同住。

春无踪迹谁知？除非问取黄鹂。百啭无人能解，因风飞过蔷薇。

（2024.4依据教材最新修订，如发现教材有新变化，请与我联系。）

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！